CELEX: 62014CN0116
Language: mt
Date: 2014-03-10 00:00:00
Title: Kawża C-116/14: Rikors ippreżentat fl- 10 ta’ Marzu 2014 – Il-Kummissjoni Ewropea vs Ir-Repubblika Portugiża

5.5.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 135/27
            
         Rikors ippreżentat fl-10 ta’ Marzu 2014 – Il-Kummissjoni Ewropea vs Ir-Repubblika Portugiża
   (Kawża C-116/14)
   2014/C 135/32
   Lingwa tal-kawża: il-Portugiż
   
      Partijiet
   
   
      Rikorrenti: Il-Kummissjoni Ewropea (rappreżentanti: N. Yerrell u P. Guerra e Andrade, aġenti)
   
      Konvenuta: Ir-Repubblika Portugiża
   
      Talbiet tar-rikorrenti
   
   
               —
            
            
               tiddikjara li, billi ma addotatx u ma kkomunikatx il-linji gwida neċessarji, ir-Repubblika Portugiża naqset milli twettaq l-obbligi tagħha taħt l-Artikolu 8(1) u (2) tad-Direttiva 2008/96/KE (1), tal-Parlament u tal-Kunsill, tad-19 ta’ Novembru 2008, dwar il-ġestjoni tas-sikurezza fl-infrastruttura tat-toroq.
            
         
               —
            
            
               tikkundanna lir-Repubblika Portugiża għall-ispejjeż.
            
         
      Motivi u argumenti prinċipali
   
   Skont l-Artikolu 8(1) tad-Direttiva 2008/96, l-Istati Membri għandhom jiżguraw l-adozzjoni ta’ linji gwida, fil-każ fejn dawn ma jkunux jeżistu, sad-19 ta’ Diċembru 2011, bil-għan li jgħinu lill-entitajiet kompetenti fl-applikazzjoni tad-Direttiva.
   Wara li għaddew iktar minn sentejn minn tmiem it-terminu għall-adozzjoni tal-imsemmija linji gwida, l-Istat Portugiż għadu ma adottahomx.
   Skont l-Artikolu 8(2) tad-Direttiva 2008/96, l-Istati Membri għandhom jinnotifikaw l-imsemmija linji gwida lill-Kummissjoni, f’terminu ta’ tliet xhur mid-data ta’ adozzjoni tagħhom.
   Peress li ma’ adotta ebda linji gwida, konsegwentement, l-Istat Portugiż naqas mill-imsemmi obbligu ta’ notifika.
   
      (1)  ĠU L 319, p. 59.